钦定古今图书集成/理学汇编/学行典/第173卷 > 吕一龙
## 钦定古今图书集成/理学汇编/学行典/第173卷 > 吕一龙

按《金华府志》：“吕一龙，字云君，邑庠生。少有志于正学，
楷模先民，言动不苟。闻东阳陈春洲诚源讲求性理
之旨，遂徒步往师之，与同门陈其”最称友善。逾年
归，尝语人曰：“真心实地，刻苦工夫，此为学第一义也。”
学者咸宗之。一龙止一子，其弟多男。比析业，计口均
分。两师卒，服心丧三年，八十馀岁卒，配祀五峰书院。